Gerîlayê HPGyî Ercan Ateş 20ê teşrîna verêne de netîceya hêrişê artêşa tirke de Koyê Mercanî de şehîd bibi. Cenazaya Ateşî wedarîyabî Dezgehê Tipê Edlîye (ATK) yê Meletî.
La cenaza rixmê muracatê keyeyî nêdîyaye înan. Cenaza 40 rojan ra dima ATK ra ameye girewtene û verî ke xebere bidîya keyeyî Dêrsim de Goristanê Ataturkî de binê ablûqaya polîsan de ameye definkerdene.
Leşkeran nêverda ke keyeyê Ateşî û Wekîlê HDPyî yê Dêrsimî Alîcan Onlu bikewê goristanî.
Ame parekerdene ke keyeyê Ateşî îfade kerd ke ê do gerreyê leşkeran bikerê.
